Foto: newser.com Shvetsiyaning pivo ishlab chiqaruvchi St. Erik’s Bryggeri kompaniyasi dunyodagi eng qimmat chipslar ishlab chiqardi. Bu chipsning 5 donasi 499 kron (56 dollar) turadi. Chipslar 5 ta donadan qilib original qutida sotilmoqda va o‘zgacha, betakror ta’mga ega. Bu haqda Profibeer xabar bermoqda. Eksklyuziv gazak kartoshkaning eng qimmatbaho turidan Shvetsiyaning qarag‘ay o‘rmonlaridan olingan Matsutake qo‘ziqorini, Farer orollari suvlaridan olingan tryufel o‘tlari, qirol ukropi, Leksand piyozi va hind peyl-eli kabi masalliqlar qo‘shilgan holda tayyorlangan. Hammasi bo‘lib chipsdan 100 quti ishlab chiqarilgan. Ishlab chiqaruvchining ma’lum qilishicha, chipslarni sotishdan tushgan mablag‘lar xayriya maqsadlariga sarflanadi.